Szókratész búcsúbeszéde
Hogy Szókratész menjen száműzetésbe?!
Hűséges barát, ajánlhatnál jobbat!
Ily’ ordenáré-mód biz’ nem mozoghat,
Ki Eiróneiát jó széllel elérte.

Tetemem siratnád? De hát mivégre?...
Az Erény mindig Sötétséget oszlat:
Kritón, te így áldozz Aszklépiosznak!
Egy kristály-pilónokon nyugvó létbe

Tűnök csak átal, ha kiutál Athén;
Nem kell a bölcsnek csiricsáré szatén,
Meg bóvli-sors: hisz’ hószín gyolcs a Remény!

Transzcendens szinten nem volna-é gikszer,
Ha rettegném azt, aki bürköt mixel,
És eléldegélnék – kakaspecsenyén?
Orosz László Wladimir versei
Szonettek